
             Nr.23/187/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind înfiinţarea Autorităţii Naţionale pentru Turism, în subordinea Guvernului României, trimisă cu adresa nr.P.l.x 674 din 13 septembrie 2006 şi înregistrată sub nr.23/187 din 14 septembrie 2006.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională în cazul acestei propuneri legislative.
PREŞEDINTE,

Iulian Iancu

                    Nr.23/187/2006

RAPORT

asupra propunerii legislative privind înfiinţarea Autorităţii Naţionale pentru Turism, în subordinea Guvernului României


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu propunerea legislativă privind înfiinţarea Autorităţii Naţionale pentru Turism, în subordinea Guvernului României, trimisă cu adresa nr.P.l.x 674 din 13 septembrie 2006 şi înregistrată sub nr.23/187 din 14 septembrie 2006.



Senatul, în calitate de primă Cameră sesizată, a respins propunerea legislativă în şedinţa din 7 septembrie 2006.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională în cazul acestei propuneri legislative.


Consiliul Legislativ, prin avizul nr.512 din 10.04.2006, a avizat favorabil propunerea legislativă.



Comisia juridică, de disciplină şi imunităţi, prin avizul nr.P.l.x 674/02.10.2006, a hotărât avizarea negativă a propunerii legislative.



Guvernul României, prin punctul său de vedere, nu susţine adoptarea acestei iniţiative legislative.



Propunerea legislativă are ca obiect de reglementare înfiinţarea unei noi Autorităţi Naţionale pentru Turism ca organ de specialitate al administraţiei publice centrale cu personalitate juridică, în subordinea Guvernului României.



Această autoritate ar urma să preia drepturile, obligaţiile şi atribuţiile din domeniul turismului care în prezent aparţin Ministerului Transporturilor, Construcţiilor şi Turismului şi actualei Autorităţi Naţionale pentru Turism, ce funcţionează în subordinea acestui minister.



În conformitate cu prevederile art.61 din Regulamentul Camerei Deputaţilor, republicat, membrii comisiei au examinat propunerea legislativă sus-menţionată, în şedinţa din 18 octombrie 2006.



La dezbaterea proiectului de lege au participat, în conformitate cu prevederile art.55 din Regulamentul Camerei Deputaţilor, republicat, reprezentanţi din partea Ministerului Transporturilor, Construcţiilor şi Turismului: domnul Ioan Andreica - secretar de stat, doamna Livia Sima – vicepreşedinte al Autorităţii Naţionale pentru Turism şi domnul deputat Petru Tărniceru în calitate de iniţiator.



La dezbaterea propunerii legislative, din totalul de 22 membri ai comisiei, au fost prezenţi 19 deputaţi.


În urma dezbaterilor şi a opiniilor exprimate, membrii comisiei au hotărât, cu majoritate de voturi, să supună plenului Camerei Deputaţilor respingerea propunerii legislative privind înfiinţarea Autorităţii Naţionale pentru Turism, în subordinea Guvernului României.



În raport de obiectul şi conţinutul său, propunerea legislativă face parte din categoria legilor ordinare.
                    PREŞEDINTE,                                        SECRETAR,
                      Iulian Iancu                                          Aurelia Vasile
Consilier,

Viorela Gondoş

